વિક્રમ સંવત ૨૦૭૪ આસો માસના આ છેલ્લા દિવસો ચાલી રહ્યા છે. અગિયારસથી દિવાળી પર્વ શ્રેણી શરૂ થઈ રહી છે ત્યારે આ પરંપરા નિભાવીએ કે ન નિભાવીએ તે મહત્વનું નથી પણ તેની પાછળનો જે શુભ ભાવાર્થ રહેલો છે તેને મન-વચન-કર્મથી અમલમાં મૂકીએ તો આપણી તહેવાર ઉજવણીમાં પણ રોનક આવી શકે છે. પરંપરાઓ અને વિધિઓ તો કદાચ પ્રતીકાત્મક હોય શકે છે પણ તેની પાછળના શુભ ઇરાદાઓ ખૂબ મહત્વના હોય છે. આવું કરવાથી કે ન કરવાથી કોઈ ફર્ક પડતો નથી પણ ફર્ક ત્યારે પડે છે કે તેને શુભહેતુથી સ્વીકારીએ અને તેને અનુસરીએ. તણાવમુક્ત બનીએ. તંદુરસ્ત રહીએ. હળવા બની જઈએ.